Artemida (kosmik dastur)
Artemida (inglizcha: Artemis) — bu NASA kosmik agentligi va boshqa uchta hamkor agentlik: Evropa kosmik agentligi, Yaponiya aerokosmik tadqiqotlar agentligi va Kanada kosmik agentligi bilan birgalikda Oyni tadqiq qilish boʻyicha tuzilgan dastur hisoblandi. Artemida dasturi 1972-yilda Apollon 17 missiyasidan keyin ilk marta Oyda inson mavjudligini tiklaydi. Dasturning asosiy komponentlari Space Launch System raketasi, Orion kosmik kemasi, Lunar Gateway kosmik stansiyasi hamda insonning tijoriy qoʻnish tizimlari, jumladan Starship HLS. Dasturning uzoq muddatli istiqboli Oyda doimiy baza lagerini tashkil etish hamda insonlarning Marsga parvozlarini osonlashtirishdan iboratdir. Artemida dasturi butun dunyo boʻylab kosmik agentliklar, kompaniyalar oʻrtasidagi hamkorlik boʻlib , Artemida kelishuvlari va shartnomalar tuzgan. Bitimlar 2020-yil 13-oktabrda sakkizta milliy kosmik agentlik direktorlari tomonidan imzolangan: AQSh, Avstraliya, Buyuk Britaniya, Italiya, Kanada, Lyuksemburg, BAA, Yaponiya . Keyinchalik shartnomaga Ukraina, Janubiy Koreya, Yangi Zelandiya, Braziliya, Polsha, Meksika, Isroil, Ruminiya, Bahrayn, Singapur, Kolumbiya, Fransiya hamdaSaudiya Arabistoni davlatlari qoʻshildi.